ΤΣΣΚΑ Μόσχας (ποδόσφαιρο)

Ο ποδοσφαιρικός σύλλογος ΠΦΚ ΤΣΣΚΑ Μόσχας (ρωσικά: ПФК ЦСКА Москва, αγγλικά: PFC CSKA Moskva) είναι ένας από τους πιο επιτυχημένους της Ρωσίας. Ιδρύθηκε το 1911 κι αποτελεί τμήμα του Κεντρικού Αθλητικού Συλλόγου του Στρατού (ΤΣΣΚΑ) Μόσχας (ρωσικά: Центральный спортивный клуб армии - ЦСКА, Tsentral'nyi Sportivnyi Klub Armii). Η ΤΣΣΚΑ έχει ακόμα τμήματα καλαθοσφαίρισης, πετοσφαίρισης, χειροσφαίρισης, υδατοσφαίρισης κλπ. Κατά τη σοβιετική περίοδο η ποδοσφαιρική ομάδα είχε κατακτήσει 7 πρωταθλήματα και 5 κύπελλα ενώ κατά τη ρωσική έχει κερδίσει 6 πρωταθλήματα, 7 κύπελλα και 7 σούπερ καπ. Όμως, η σημαντικότερη επιτυχία της ήταν η κατάκτηση του Κυπέλλου ΟΥΕΦΑ το 2005, νικώντας στον τελικό την Σπόρτινγκ Λισαβόνας με 3-1. Ήταν η πρώτη ρωσική ομάδα που κέρδισε ευρωπαϊκό τίτλο και μάλιστα έκανε το τρεμπλ, αφού την ίδια σεζόν πήρε πρωτάθλημα και κύπελλο στη Ρωσία. Παλαιότερη έδρα της ομάδας ήταν το Στάδιο Ντιναμό, στη Μόσχα, χωρητικότητας 36.000 θεατών. Σήμερα αγωνίζεται στην Αρένα Χίμκι, χωρητικότητας 18.636 θεατών. Χρώματά της είναι το κόκκινο και το μπλε. Το αρχικό παρατσούκλι της ΤΣΣΚΑ είναι конюшня, δηλαδή «Στάβλοι», διότι το αρχικό προπονητικό της κέντρο στεγάστηκε στο χώρο των στάβλων του Ρώσου πρίγκιπα Γιουσούποφ. Αργότερα καθιερώθηκε το кони (Άλογα), το οποίο χρησιμοποιούν μέχρι σήμερα οι οπαδοί της. Επίσης, αποκαλούνται армейцы (Στρατιώτες) και красно-синие (Κυανέρυθροι).

 Η ΤΣΣΚΑ δεν είχε πάντα αυτό το όνομα. Ιδρύθηκε το 1911 ως «Ερασιτεχνική Λέσχη Αθλητικού Σκι Μόσχας». Το 1923 η νέα κομμουνιστική κυβέρνηση την μετονόμασε σε «Στρατιωτικό Εκπαιδευτικό Οργανισμό Αθλητικού Πειραματισμού και Επιδείξεων» και το 1928 πήρε το όνομα «Αθλητικός Σύλλογος της Κεντρικής Διοίκησης του Κόκκινου Στρατού» (Τσε-Ντε-ΚΑ). Στη συνέχεια πήρε τα ονόματα «Αθλητικός Σύλλογος της Κεντρικής Διοίκησης του Σοβιετικού Στρατού» (Τσε-Ντε-ΣΑ) και «Κεντρικός Αθλητικός Σύλλογος του Υπουργείου Άμυνας» (Τσε-Εσ-ΚΜΟ),για να καταλήξει το 1960 στο σημερινό της όνομα: «Κεντρικός Αθλητικός Σύλλογος του Στρατού» (Τσε-Εσ-ΚΑ ή ΤΣΣΚΑ), το οποίο δεν άλλαξε μετά το τέλος της σοβιετικής εποχής. Ακολουθούν οι ονομασίες που έχει πάρει κατά καιρούς ο σύλλογος. 1911–1922: Общество Любителей Лыжного Спорта (OLLS) 1923–1927: Опытно-Показательная Площадка Военведа (OPPV) 1928–1950: Спортивный Клуб Центрального Дома Красной Армии (CDKA) 1951–1956: Спортивный Клуб Центрального Дома Советской Армии (CDSA) 1957–1959: Центральный Спортивный Клуб Министерства Обороны (CSK MO) 1960–0000: Центральный Спортивный Клуб Армии (CSKA) Το έμβλημα του συλλόγου έχει εξελιχθεί. Τα στοιχεία του εμβλήματος συμβαδίζουν και με την εκάστοτε επωνυμία του συλλόγου. Κύπελλο ΟΥΕΦΑ (1): 2005 Πρωτάθλημα Ρωσίας (6): 2003, 2005, 2006, 2013, 2014, 2016 Κύπελλο Ρωσίας (8): 2002, 2005, 2006, 2008, 2009, 2011, 2013, 2023 Σούπερ Καπ Ρωσίας (7): 2004, 2006, 2007, 2009, 2013, 2014, 2018 Πρωτάθλημα ΕΣΣΔ (7): 1946, 1947, 1948, 1950, 1951, 1970, 1991. Κύπελλο ΕΣΣΔ (5): 1945, 1948, 1951, 1955, 1991. Δευτεραθλήτρια ΕΣΣΔ (4): 1938, 1945, 1949, 1990. Φιναλίστ Κυπέλλου ΕΣΣΔ (3): 1944, 1967, 1992. Δευτεραθλήτρια Ρωσίας (7): 1998, 2002, 2004, 2008, 2010, 2015, 2017/18 Φιναλίστ Κυπέλλου Ρωσίας (4): 1993, 1994, 2000, 2016 Φιναλίστ Σούπερ Καπ Ρωσίας (4): 2003, 2010, 2011, 2016 Φιναλίστ ΟΥΕΦΑ Σούπερ Καπ (1): 2005. Προημιτελικά Τσάμπιονς Λιγκ (1): 2009/10 Επίσημη ιστοσελίδα Η σελίδα του συλλόγου στην UEFA